— 116 — 



Om vi kaster et Blik tilbage paa de omtalte Arter, vil vi finde, 

 at de, som er komne til Syne igen og har begyndt at klæde Bjerget, 

 hovedsagelig kan deles i tre Grupper: 



A. De som har holdt sig trods det, at alt overjordisk er 

 dræbt eller omtrent dræbt af Ilden, men som nu forynges gennem 

 Stub- eller Rodskud, nemlig Vedplanterne: Birk, Asp, Eg, Røn, 

 Hindbær, Lyng, Torn-Visse, samt Rødknæ. 



B. De for hvilket det samme gælder, men som har over- 

 levet ved Hjælp af underjordiske Udløbere: Tyttebær, Blaabær, 

 Skovstjerne, Majblomst, Ørnebregne. 



0. De som er voksede op af Frø, der enten har overlevet 

 Branden, gemte i Jorden, eller efter denne er førte til ved Vinden, 

 nemlig : Birk, Lyng, fem Kurvplanter, maaske flere, Airopsis præcox, 

 Poa annua og maaske nogle flere af de nævnte Græsser. 



Altsaa enten er det Arter, der har underjordiske Dele, som 

 har kunnet undslippe Ilden og give Ophav til den nye Vege- 

 tation, eller det er Arter med Frø, som Vinden let transporterer. 



Jeg anbefaler Botanikere, der har Lejlighed hertil, at fortsætte 

 i de kommende Aar med at studere Plantevækstens Genfødelse paa 

 det brændte Himmelbjerg, gøre dette fra Aar til Aar, og meddele 

 os deres Resultater. 



Der vil sikkert endnu gaa mange Aar, før Brandens Følger er 

 udslettede helt. Og jeg vil haabe, at Ejerne af de brændte Arealer 

 vil overlade det til Naturen selv at klæde Bjerget paa ny und- 

 tagen for Lyngens Vedkommende; dette vil være det billigste for 

 dem, og det vil være det interessanteste for Botanikerne. Himmel- 

 bjerget har nu ingenlunde mistet hele sin Skønhed, men det har 

 mistet meget. Lad det faa sit herlige, brune Lyngtæppe igen, men 

 blive fri for de vansirende Stier, som de Besøgende af Magelighed 

 har Jagt op over det hen over Bakken; lad der være Hegn, som 

 hindrer Folk i at gaa hen over Bakkerne, hvor de finder for godt, 

 og lad os ogsaa blive fri for Plantning af Gran og Fyr. 



